Julkimot peukuttivat Aku Louhimiehen Facebook-postausta ja joutuivat häpeälistalle Markkinointi & Mainonnassa – syystä vai ei?

Uutisen tekoa pelkästä peukutuksesta on vaikea perustella.

Ennen toimittajat tyytyivät uutisoimaan julkisuuden henkilöiden Instagram-kuvista ja Facebook-postauksista, mutta nyt kytätään jo peukutuksia.

Markkinointi & Mainonta -lehdessä tiistaina ilmestynyt toimittajan kommentti yllätti monet juuri tästä syystä. Kommentissa Ilkka Jauhiainen listasi median, mainonnan, liike-elämän ja julkisuuden henkilöitä, jotka olivat peukuttaneet ohjaaja Aku Louhimiehen Facebook-julkaisua. Julkaisussa Louhimies kertoi oman näkemyksensä Ylen maanantaisesta uutisesta, jossa monet naisnäyttelijät syyttivät Louhimiestä asiattomista ohjauskeinoista.